रेल मंत्रालय
सुरक्षा को मजबूत करने के लिए भारतीय रेलवे ने चिह्नित 1107 में से 815 पुलों/आरओबी/एफओबी का थर्ड पार्टी ऑडिट पूरा किया
भारतीय रेलवे अपने पुलों का बड़े पैमाने पर थर्ड पार्टी ऑडिट करता है
थर्ड पार्टी ऑडिट भारतीय रेलवे से संबंधित पुलों, रोड ओवरब्रिजों और फुट ओवरब्रिजों के रखरखाव और संरक्षण में पारदर्शिता प्रदान करता है
देशभर में भारतीय रेलवे के पटरियों पर 1,50,390 पुलों का विशाल नेटवर्क है। इसके अतिरिक्त, लोगों की सुविधा के लिए सड़कों पर पटरियों को पार करने के लिए 3,449 रोड ओवरब्रिज  प्रदान किए गए हैं। यात्री/पैदलयात्री क्रॉसिंग के लिए 01.04.2020 तक 3,771 एफओबी सार्वजनिक/रेल उपयोगकर्ताओं की सुविधा के लिए रेलवे द्वारा उपलब्ध करवाए गए हैं।
भारतीय रेलवे निर्धारित अनुसूची के अनुरूप भारतीय रेलवे अधिकारियों द्वारा रेलवे पुलों/आरओबी/एफओबी के वार्षिक निरीक्षण और रखरखाव की एक अच्छी तरह स्थापित प्रणाली का अनुसरण करता है। 2018 में मौजूदा बुनियादी ढांचे पर अधिक विश्वास और विश्वसनीयता स्थापित करने के लिए पुल की स्थिति पर एक स्वतंत्र विशेषज्ञ विचार जानने के लिए 2018 में चिह्नित एवं महत्वपूर्ण पुलों/आरओबी/एफओबी का थर्ड पार्टी ऑडिट कराने का फैसला लिया गया। विशेषज्ञ एजेंसियों द्वारा थर्ड पार्टी निरीक्षण का उद्देश्य महत्वपूर्ण घटकों की स्थिति पर पैनी नजर रखना है, जो संक्षारण संभावित क्षेत्र में प्रतिकूल रूप से प्रभावित हो सकता है।
महत्वपूर्ण पुलों/आरओबी/एफओबी का थर्ड पार्टी ऑडिट विशेषज्ञ एजेंसियों जैसे; आईआईटी, एनआईटी, एसईआरसी आदि द्वारा किया जाता है। जोनल रेलवे को सलाह दी गई थी कि वह पुल के सभी पहलुओं  की विधिवत जांच को लेकर राष्ट्रीय/अंतरराष्ट्रीय एजेंसियों से इनकी एक बार थर्ड पार्टी टेक्निकल ऑडिट करवाएं।
पुलों की थर्ड पार्टी ऑडिट निम्नलिखित प्राथमिकता के अनुसार किया गया :
- सभी बड़े पुल, ओआरएन 1 रेटिंग्स के साथ रेलवे पुलें, आरओबी एवं एफओबी।
- ओआरएन 2 रेटिंग्स के साथ रेलवे पुलें और गति प्रतिबंधों के साथ पुलें।
- 80 साल से अधिक पुराने सभी महत्वपूर्ण पुलें।
- कोई अन्य पुल जिसे रेलवे स्थिति के दृष्टिकोण से महत्वपूर्ण मानता है।
थर्ड पार्टी ऑडिट के प्रमुख लाभों का अनुभव मुंबई क्षेत्र में किया गया, जहां 49 आरओबी में जीर्ण-शीर्ण स्थितियां देखी गईं। इनमें से 43 आरओबी में जरूरी मरम्मत की गई और 6 आरओबी को बंद या ध्वस्त कर दिया गया या फिर उनके पुनर्निर्माण का काम चल रहा है।
इसके साथ ही, 127 एफओबी में सभी जीर्ण-शीर्ण स्थिति देखी गई। इनमें से 95 एफओबी में जरूरी मरम्मत की गई और प्रतिस्थापन के लिए 32 एफओबी को बंद या ध्वस्त किया गया। 20 एफओबी में पुनर्निर्माण का काम पूरा हो चुका है और 12 एफओबी के कार्य प्रगति पर हैं।
कुल चिह्नित 1107 पुलों/आरओबी/एफओबी में से 815 पुलों/आरओबी/एफओबी के थर्ड पार्टी ऑडिट का काम पूरा कर लिया गया है और बाकियों के कार्य प्रगति पर हैं। संपूर्ण प्रणाली को पारदर्शी बनाने के लिए, सभी आरओबी और एफओबी पर बोर्ड प्रदान किए गए हैं। रेलवे पुलों के संबंध में, उपयुक्त स्थानों पर स्थित स्टेशनों  के मुख्य प्लेटफॉर्म पर बोर्ड प्रदान किए गए हैं।
उपयोगकर्ताओं के बीच पारदर्शिता बढ़ाने और रेलवे की बुनियादी ढांचे की विश्वसनीयता स्थापित करने के लिए, आरओबी/एफओबी और स्टेशनों पर बोर्डों की तस्वीरें वेब आधारित भारतीय रेलवे पुल प्रबंधन प्रणाली  पर अपलोड की गई हैं, जो रेल दृष्टि से जुड़ा हुआ है। इसके अलावा बोर्ड की तस्वीरों को किसी भी व्यक्ति द्वारा www.raildrishti.in वेबसाइट पर मुख्य सामग्री → प्रदर्शन संकेतक → पुल निरीक्षण → निरीक्षण बोर्ड फोटोग्राफ, का अनुसरण करके देखा जा सकता है।
इन तस्वीरों को रेलवे के अधिकारियों द्वारा ईदृष्टि वेबसाइट www.edrishti.cris.org.in पर ऑपरेशन → पुल निरीक्षण → निरीक्षण बोर्ड फोटोग्राफ, का अनुसरण करके देखा जा सकता है।
विभिन्न क्षेत्र इकाइयों द्वारा अब तक आईआरबीएमएस साइट पर संभावित 11,600 में से 10,363 तस्वीरों को अपलोड किया जा चुका है।